als_Latn dik_Latn sna_Latn
Kuvendi i Përgjithshëm
Kuvendi i përgjithshëm i anëtarëve është organi më i lartë i STIKK dhe përbëhet nga të gjithë Anëtarët e STIKK. Kuvendi ka fuqinë e plotë të realizojë objektivat e shtruara dhe të aprovojë dokumentet strategjike të STIKK. Në veçanti, Kuvendi ka këto funksione: Aprovon propozimet e Bordit ekzekutiv për politikat dhe programin e STIKK; Aprovon dhe amandamenton Statutin e STIKK dhe të gjitha aktet nën-statutore; Aprovon planet e punës, buxhetin vjetor dhe raportet financiare; Përcakton lartësinë e anëtarësimit; Emëron dhe shkarkon anëtarët e Bordit ekzekutiv, duke përfshirë këtu edhe Kryetarin dhe Nën-Kryetarin e Bordit ekzekutiv. Vendos mbi emërimin e auditorit; Merr vendim mbi shformimin e shoqatës.
Bordi Ekzekutiv
Bordi ekzekutiv përbëhet nga 7 Anëtarë të Plotë dhe nga Drejtori ekzekutiv i STIKK. Anëtarët e Bordit ekzekutiv, me përjashtim të Drejtorit Ekzekutiv, zgjidhen dhe shkarkohen nga Kuvendi i përgjithshëm i anëtarëve. Kryetari i Bordit ekzekutiv dhe Nën-Kryetari zgjidhen nga Kuvendi i përgjithshëm i anëtarëve. Kryetari i Bordit ekzekutiv, dhe në mungesë të tij Nën-Kryetari: eshtë përgjegjës për përmbushjen e vendimeve të marra nga Kuvendi i përgjithshëm i anëtarëve dhe nga Bordi ekzekutiv; Përfaqëson STIKK në lidhje me çështjet e politikave dhe të programit të STIKK; Koordinon me përgatitjen, i thërret dhe i udhëheq mbledhjet e Bordit ekzekutiv dhe mbledhjen e Kuvendit të përgjithshëm të anëtarëve. Mandati i anëtarëve të Bordit ekzekutiv është 2 vjet me mundësi rizgjedhjeje. Kuvendi i përgjithshëm i anëtarëve mund të shkarkojë anëtarët e Bordit ekzekutiv në çdo kohë.
Drejtori ekzekutiv
Drejtori ekzekutiv emërohet dhe shkarkohet nga Bordi ekzekutiv. Drejtori ekzekutiv i raporton Bordit ekzekutiv. Drejtori ekzekutiv i STIKK menaxhon dhe kontrollon aktivitetet e STIKK në baza ditore. Në veçanti, Drejtori ekzekutiv: Është përgjegjës për funksionimin e stafit të STIKK duke përfshirë çështjet e personelit; Siguron në mënyrë strikte paanshmërinë dhe neutralitetin e stafit të STIKK; Është përgjegjës për shërbimet që u jepen Anëtarëve; Është përgjegjës për përmbushjen e politikave dhe të programit të STIKK ashtu si janë përcaktuar nga Bordi ekzekutiv dhe aprovuar nga Kuvendi i përgjithshëm I anëtarëve; Është përgjegjës për koordinimin në mes të Bordit ekzekutiv, Anëtarëve dhe grupeve punuese dhe komisioneve të STIKK; Merr pjesë në mbledhjet e Kuvendit të përgjithshëm të anëtarëve dhe mbledhjet e Bordit ekzekutiv; Është përgjegjës për implementimin e buxhetit të aprovuar; Ushtron funksione tjera të përcaktuara nga Bordi ekzekutiv në pajtim me Statutin.
Grupet punuese, komisionet
Bordi ekzekutiv mund të formojë, sipas nevojës, komisione, grupe punuese dhe grupe tjera për çështje me interes. Grupet e tilla mund të përmbajnë edhe përfaqësues dhe ekspertë të jashtëm. Në raste të jashtëzakonshme, grupet punuese mund të formohen edhe nga Kuvendi i përgjithshëm i anëtarëve. Grupet punuese dhe komisionet do të qeverisen nga aktet nën-statutore në çështjet lidhur me mandatin, funksionin, dhe kohëzgjatjen. Këto akte nën-statutore do të sillen nga Bordi ekzekutiv. Bordi ekzekutiv përcakton Udhëheqësin e grupit punues në bazë të propozimit nga grupi punues.
-
- STIKK është anëtare në
-
Kyçja e Përdoruesit
- Benefitet e Anëtarëve
als_Latn als_Latn als_Latn als_Latn als_Latn als_Latn als_Latn als_Latn unk als_Latn unk als_Latn als_Latn